**Határozat: 207-214.**

 **Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2019. július 18-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2019. július 18-án** 9,24 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit és Horváth Vencel képviselők, Szabóné dr. Csányi Marianna jegyző és Torma László aljegyző.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető.

Jegyzőkönyvet készítette: Gaál Krisztina személyzeti és önkormányzati referens.

Novák Ferenc: Köszönti a megjelenteket. Megállapítja, hogy az ülés határozatképes, mivel 4 képviselőtestületi tag az ülésen jelen van.

Jegyzőkönyv hitelesítőknek javasolja: Benkőné Gulyás Edit és Horváth Vencel képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 4 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontra és ismerteti azt.

**Napirend:**

1. **Szociális célú tűzifa támogatás igénylése, valamint az ehhez szükséges önerő biztosítása**

Előadó: Novák Ferenc polgármester

1. **Földi kémiai szúnyoggyérítés**

Előadó: Novák Ferenc polgármester

1. **„FÜRDŐ HOTEL fejlesztése Zalakaros és a Balaton régió fejlődésének ZÁRT szolgálatában” című projekt keretében bútorok, berendezések beszerzése**

**kapcsán felmerült pótmunkákról döntés**Előadó: Novák Ferenc polgármester

1. **„Zalakaros gyógyhely komplex turisztikai fejlesztése” című ZÁRT
GINOP-7.1.9-17-2017-00004 azonosító számú projektje építési kivitelezési munkáira vonatkozóan beérkezett ajánlatok elbírálása**

Előadó: Novák Ferenc polgármester

Novák Ferenc: Javasolja felvételre a meghívóban nem szereplő az 5. számú Egyebek napirend keretében az 5/1. számú Orvosi Ügyelet átalakítása című, 5/2. számú Közbeszerzési terv 2019. 1. sz. módosításacímű, 5/3. számú Egyéb beruházások című, 5/4. számú Tó és a tóban lévő növények visszatelepítésének koordinálása című, 5/5. számú Defibrillátor készülék beszerzése napirendek napirendre vételét.

Novák Ferenc: Szavazásra teszi fel a napirend kiegészítésére és a kiegészített napirend elfogadására vonatkozó javaslatot.

 Képviselőtestület 4 igen szavazattal, ellenszavazat és tartózkodás nélkül a napirendi javaslatokat elfogadta.

Novák Ferenc: Szavazásra teszi fel a meghívóban szereplő napirendi pontok zárt ülésen való tárgyalását figyelemmel az Mötv. 46. §. /2/ bekezdés c./ pontjára.

Szavazásra teszi fel a zárt ülés elrendelésére vonatkozó javaslatot.

 Képviselőtestület 4 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 207/2019. (VII.18.) számú határozata:**

Zalakaros Város Önkormányzat Képviselőtestülete elrendeli a napirenden szereplő 3. és 4. számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

**Napirend tárgyalása:**

1. **Szociális célú tűzifa támogatás igénylése, valamint az ehhez szükséges önerő biztosítása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a bizottság döntését

**Gazdasági, Városfejlesztési és Turisztikai Bizottság 169/2019. (VII.18.) számú határozata és a Pénzügyi, Városüzemeltetési, Ügyrendi és Humánpolitikai Bizottság 169/2019. (VII.18.) számú határozata:** A bizottság javasolja a képviselőtestület számára az előterjesztés szerinti határozati javaslat elfogadását az alábbi kiegészítéssel: a kiszállítási módja Zalakaros területén a 2018. évi gyakorlatnak megfelelően történhet.

Novák Ferenc: Szavazásra teszi fel a bizottsági határozati javaslat elfogadását.

 Képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 208/2019. (VII.18.) számú határozata:**

Zalakaros Város Önkormányzata Képviselőtestülete

a) A Magyarország 2019. évi központi költségvetéséről szóló 2018. évi L. törvény 3. számú melléklet I.9. pont szerinti településiönkormányzatok szociális célú tüzelőanyag vásárlásához kapcsolódó támogatására igényt nyújt be a Magyar Államkincstár Zala Megyei Igazgatóságához.

b) a támogatás igénybevételéhez szükséges 190.000 Ft+ÁFA (241.300,- Ft) saját forrást az önkormányzat 2019. évi költségvetése szociális keretének terhére biztosítja.

c) vállalja a tűzifa szállításából eredő költségeket, azok fedezetét a 2019. évi költségvetésének terhére biztosítja, a kiszállítási módja Zalakaros területén a 2018. évi gyakorlatnak megfelelően történhet.

d) a szociális célú tűzifában részesülőktől ellenszolgáltatást nem kér.

Határidő: 2019. augusztus 1.

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető, Sárempekné Bakonyi Judit igazgatási ügyintéző

1. **Földi kémiai szúnyoggyérítés**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti a bizottság javaslatát, felkéri a jegyzőasszonyt a bizottsági határozat ismertetésére.

Szabóné Csányi Marianna: Ismerteti a bizottságok döntését.

**Gazdasági, Városfejlesztési és Turisztikai Bizottság 170/2019. (VII.18.) számú határozata és a Pénzügyi, Városüzemeltetési, Ügyrendi és Humánpolitikai Bizottság 170/2019. (VII.18.) számú határozata:** A bizottság javasolja a képviselőtestület számára, az eredeti határozati javaslatot fogadja el az alábbi kiegészítéssel: a megrendelés egy alkalomra történik, a polgármester gondoskodjon arról, hogy a méhészeken kívül a lakosság illetve külön a Rendőrőrs tájékoztatása is megtörténjen időben, valamint bízza meg Kocsis Lajos Zalakaros, Petőfi u. 11. szám alatti lakost, mint növényvédő szakembert, hogy a szúnyoggyérítési munkát felügyelje. A hivatal illetékes szakembere köteles a szakértőt a gyérítés pontos időpontjáról tájékoztatni illetve gyérítés végzőt is, hogy szakértőt vontunk be a feladat felügyelete érdekében. A szakértői tevékenységnek költségvonzata nincs. Felkéri a Hivatalt, hogy a jövőre nézve tegyen javaslatot a központi légi szúnyogirtás megszűnése esetén milyen helyi védelembe gondolkozzon az önkormányzat.

Novák Ferenc: Szavazásra teszi fel a bizottsági határozati javaslat elfogadását.

 Képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 209/2019. (VII.18.) számú határozata:**

Zalakaros Város Önkormányzat Képviselőtestülete

1./ egyetért azzal, és felkéri a polgármestert, hogy az önkormányzat nevében a Combi Kft.-től 1 alkalomra földi kémiai csípőszúnyog gyérítést rendeljen meg - azonnal hatállyal, figyelemmel a város rendezvényeire -a Zalakaros belterületét érintő 400 ha nagyságú területen az árajánlatban megjelölt 476.000 Ft + ÁFA = 604.520 Ft összegben.

2./ a védekezés költségét az önkormányzat 2019. évi költségvetésének általános tartalék terhére biztosítja.

3./ felkéri a polgármestert, hogy gondoskodjon arról, hogy a méhészeken kívül a lakosság illetve külön a Rendőrőrs tájékoztatása is megtörténjen időben.

4./ megbízza Kocsis Lajos Zalakaros, Petőfi u.11. szám alatti lakost, mint növényvédő szakembert, hogy a szúnyoggyérítési munkát felügyelje. A hivatal illetékes szakembere köteles a szakértőt a gyérítés pontos időpontjáról tájékoztatni illetve gyérítés végzőt is, hogy szakértőt vontunk be a feladat felügyelete érdekében. A szakértői tevékenységnek költségvonzata nincs.

3./ felhatalmazza a polgármestert a vállalkozási szerződés aláírására.

Határidő: azonnal

Felelős: Novák Ferenc polgármester

Operatív felelős: Csöndör Anita igazgatási és adóügyi üi., Bognár Ottó Péter településstratégiai ügyintéző

**5/1. Egyebek/Orvosi ügyelet átalakítása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Felkéri a jegyzőasszonyt, hogy ismertesse a háziorvosi feladatokkal, rendelő átadásával, a helyettes orvos rendelésével kapcsolatos tájékoztatását.

Szabóné dr. Csányi Marianna: Tájékoztatja a Képviselőtestületet, hogy 2019. június 28. napján előre meghirdetett időpontban került sor az házi orvosi rendelő átadás-átvételére, melyre meghívást kapott a doktornő és az asszisztense, a helyettes háziorvos valamint jelen volt az ÁNTSZ is. Az átadás előtt a doktornő a Hivatalban megjelent átadta a rendelő kulcsait valamint megerősítette, hogy a hivatalos átadás-átvételen nem kíván megjeleni. A doktor úr megtekintett állapotban vette át a papírokat és a rendelőt. A helyettes háziorvos Dr. Alemayehu Asnake megkezdte munkáját, mindenki megelégedésére.

Horváth Vencel: Elmondja, hogy a jegyzőasszony nem mondott ki egy pontot, mi szerint az ÁNTSZ a jelenlegi rendelőt alkalmatlannak ítélte a rendelés folytatására. A Járási Hivatal Népegészségügyi Osztályvezetője 8 napon belül egy intézkedési terv letételére kötelezte az önkormányzatot, a hibák kiküszöbölése végett. A doktornő a gyógyszerszekrényt, a kartonszekrényeket zárt és csukhatatlan állapotban hagyta ott. Ezért készült egy tájékoztató az elvégzendő munkálatokról szóló dokumentum, ami komplexen kezeli a fogorvosi rendelő és háziorvosi és ügyeleti rendelő átalakítását. Az új fogorvos már az új helyen kezdheti meg a munkáját. Röviden ismerteti a várható átalakítási munkálatokat.

Novák Ferenc: Elmondja, hogy a mentősök csak egy adott helyiségből költöznek ki, a mentőállomás marad és működik.

Horváth Vencel: Elmondja, hogy a mentőállomás nem költözik át, hanem a mentőállomás számára a túl nagy tervezett terek egy részét a fogorvosi rendelőhöz lesz csatolva. A mentőállomás és a legfelsőbb szerve is ezt elfogadta. Ismerteti a bizottságok javaslatát.

Novák Ferenc: Ismerteti Dr. Tarnai Zsuzsanna levelét, a rendelőben hagyott eszközök további sorsát illetően.

Horváth Vencel: Ismerteti a bizottságok állaspontját, és a levélre tett javaslatukat.

**Gazdasági, Városfejlesztési és Turisztikai Bizottság 174/2019. (VII.18.) számú határozata és a Pénzügyi, Városüzemeltetési, Ügyrendi és Humánpolitikai Bizottság 174/2019. (VII.18.) számú határozata:** A bizottság javasolja a képviselőtestület alábbi határozati javaslat elfogadását:

Zalakaros Város Önkormányzat Képviselőtestülete

1./ egyetért azzal, hogy az Önkormányzat végeztesse el az orvosi ügyelet átalakítási munkáit oly módon, - Zala Megyei Járási Hivatal Nagykanizsai Hivatal Népegészségügyi Osztálya szakmai véleménye alapján - hogy az sem a háziorvosi sem az ügyeleti rendelést ne zavarja. Az átépítés befejezésig a házi orvosi szolgálat a Fő u. 6. szám alatt működjön, ahova biztosítani kell a szakmai minimumfeltételek meglétét.

2./ az átalakítási munkákat a Jegenye sor 8. szám alatt lévő ügyelet épületében úgy kell megvalósítani- figyelemmel a mentőszolgálat átalakítására és az új fogorvosi rendelő kialakítására, - ahogy a mellékelt és bemutatott tervrajz illetve az előterjesztés mellékletét képező átépítési ütemterv alapján ismertetésre került. Tudomásul veszi a képviselőtestület, hogy módosításra olyan mértékben és módon kerülhet sor, ahogy azt a Népegészségügyi Osztály a helyszíni szemlén meghatározza.

3./ az átalakítási munkák végső határidejét 2019. augusztus 25. napjában, a háziorvosi szolgálat átköltözésének végső határidejét 2019. szeptember 1. napjában határozza meg.

4./ felkéri a jegyzőt és a pénzügyi osztályvezetőt, hogy gondoskodjon a kialakításra kerülő háziorvosi és ügyeleti rendelő megfelelő bebútorozásáról illetve a szakmailag szükséges eszközök és a felszerelés biztosításáról, ennek és az orvosi rendelő átalakítása érdekében benyújtandó pályázathoz szükséges tervezési költségekhez bruttó 10.876.300,-Ft biztosít. (Engedélyezési tervek, költségvetések készítése: 640.000 Ft + ÁFA = 876.300,- Ft.)

5./ az átalakítási munkák költségét az Önkormányzat 2019. évi költségvetésében a fejlesztésekre elkülönített 100.000.000,- Ft terhére biztosítja.

6./ felkéri a polgármestert, hogy tájékoztassa a Zala Megyei Járási Hivatal Nagykanizsai Hivatal Népegészségügyi Osztályát a háziorvosi rendelés törvényi feltételeinek megvalósítása érdekében tett intézkedésekről, azok tervezett ütemezéséről.

7./ felhatalmazza a polgármestert a kivitelezési munkák megvalósítására vonatkozó vállalkozási szerződés aláírására.

**II.**

A Képviselőtestület

1./ Dr. Tarnai Zsuzsanna által a hozzá eljuttatott – háziorvosi rendelővel kapcsolatos költségigényeit tartalmazó - levéllel kapcsolatosan az alábbi tájékoztatás megküldésére kéri fel a polgármestert:

- a doktornő által felajánlott 2 db kartonszekrényre vonatkozóan az önkormányzat részéről fennáll a megvásárlás szándéka és kérjük, hogy állítsa ki (ajánlatának megfelelően 80 ezer Ft/ db áron) az erre vonatkozó számlát,

- a várótermi székeket és az új telefonkészüléket szállítsa el,

- a biztonsági zárat az önkormányzat kicseréli és azt követően a kulcsokkal együtt meg kell küldeni a doktornő részére,

- a riasztóval kapcsolatosan szintén gondoskodjon, amennyiben vannak olyan egységek, amelyek leszerelhetők azok elszállításáról,

- a riasztó beszerelési költségét, mivel nem az önkormányzattal történő egyeztetés és annak kérése alapján történt nem kívánja pénzügyileg megváltani.

2./ felkéri a polgármestert, hogy tájékoztassa arról is a doktornőt, hogy ezen igényeinek benyújtására a június 28-i helyszíni átadás-átvételen lett volna meg a lehetősége elsősorban, amin ő nem volt hajlandó részt venni.

3./ felhatalmazza a polgármestert, hogy továbbra is a szükséges eszközök cseréje vagy pótlásával gondoskodjon a háziorvosi rendelés zavartalan működéséről.

Novák Ferenc: Szavazásra teszi fel a bizottsági határozati javaslat elfogadását.

 Képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 210/2019. (VII.18.) számú határozata:**

**I.**

Zalakaros Város Önkormányzat Képviselőtestülete

1./ egyetért azzal, hogy az Önkormányzat végeztesse el az orvosi ügyelet átalakítási munkáit oly módon, - Zala Megyei Járási Hivatal Nagykanizsai Hivatal Népegészségügyi Osztálya szakmai véleménye alapján - hogy az sem a háziorvosi sem az ügyeleti rendelést ne zavarja. Az átépítés befejezésig a házi orvosi szolgálat a Fő u. 6. szám alatt működjön, ahova biztosítani kell a szakmai minimumfeltételek meglétét.

2. az átalakítási munkákat a Jegenye sor 8. szám alatt lévő ügyelet épületében úgy kell megvalósítani- figyelemmel a mentőszolgálat átalakítására és az új fogorvosi rendelő kialakítására, - ahogy a mellékelt és bemutatott tervrajz illetve az előterjesztés mellékletét képező átépítési ütemterv alapján ismertetésre került. Tudomásul veszi a képviselőtestület, hogy módosításra olyan mértékben és módon kerülhet sor, ahogy azt a Népegészségügyi Osztály a helyszíni szemlén meghatározza.

3./ az átalakítási munkák végső határidejét 2019. augusztus 25. napjában, a háziorvosi szolgálat átköltözésének végső határidejét 2019.szeptember 1. napjában határozza meg.

4./ felkéri a jegyzőt és a pénzügyi osztályvezetőt, hogy gondoskodjon a kialakításra kerülő háziorvosi és ügyeleti rendelő megfelelő bebútorozásáról illetve a szakmailag szükséges eszközök és a felszerelés biztosításáról, ennek és az orvosi rendelő átalakítása érdekében benyújtandó pályázathoz szükséges tervezési költségekhez bruttó 10.876.300,-Ft biztosít. (Engedélyezési tervek, költségvetések készítése: 640.000 Ft + ÁFA = 876.300,- Ft.)

5./ az átalakítási munkák költségét az Önkormányzat 2019. évi költségvetésében a fejlesztésekre elkülönített 100.000.000,- Ft terhére biztosítja.

6./ felkéri a polgármestert, hogy tájékoztassa a Zala Megyei Járási Hivatal Nagykanizsai Hivatal Népegészségügyi Osztályát a háziorvosi rendelés törvényi feltételeinek megvalósítása érdekében tett intézkedésekről, azok tervezett ütemezéséről.

7./ felhatalmazza a polgármestert a kivitelezési munkák megvalósítására vonatkozó vállalkozási szerződés aláírására.

Határidő: azonnal

Felelős: Novák Ferenc polgármester

Operatív felelős: Tóthné őri Ibolya városfejlesztési osztályvezető, Szabóné dr. Csányi Mariann jegyző és Horváthné Juhász Barbara pénzügyi osztályvezető

**II.**

A Képviselőtestület

1./ Dr. Tarnai Zsuzsanna által a hozzá eljuttatott – háziorvosi rendelővel kapcsolatos költségigényeit tartalmazó - levéllel kapcsolatosan az alábbi tájékoztatás megküldésére kéri fel a polgármestert:

- a doktornő által felajánlott 2 db kartonszekrényre vonatkozóan az önkormányzat részéről fennáll a megvásárlás szándéka és kérjük, hogy állítsa ki (ajánlatának megfelelően 80 ezer Ft/ db áron) az erre vonatkozó számlát,

- a várótermi székeket és az új telefonkészüléket szállítsa el,

- a biztonsági zárat az önkormányzat kicseréli és azt követően a kulcsokkal együtt meg kell küldeni a doktornő részére,

- a riasztóval kapcsolatosan szintén gondoskodjon, amennyiben vannak olyan egységek, amelyek leszerelhetők azok elszállításáról,

- a riasztó beszerelési költségét, mivel nem az önkormányzattal történő egyeztetés és annak kérése alapján történt nem kívánja pénzügyileg megváltani.

2./ felkéri a polgármestert, hogy tájékoztassa arról is a doktornőt, hogy ezen igényeinek benyújtására a június 28-i helyszíni átadás-átvételen lett volna meg a lehetősége elsősorban, amin ő nem volt hajlandó részt venni.

3./ felhatalmazza a polgármestert, hogy továbbra is a szükséges eszközök cseréje vagy pótlásával gondoskodjon a háziorvosi rendelés zavartalan működéséről.

Határidő: azonnal

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető, Gaál Krisztina önkormányzati referens

**5/2. Egyebek/** **Közbeszerzési terv 2019. 1. sz. módosítása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

HorváthVencel: Ismerteti a bizottságok határozatát.

**Gazdasági, Városfejlesztési és Turisztikai Bizottság 175/2019. (VII.18.) számú határozata és a Pénzügyi, Városüzemeltetési, Ügyrendi és Humánpolitikai Bizottság 175/2019. (VII.18.) számú határozata:** A bizottság javasolja a képviselőtestület számára az előterjesztés szerinti határozati javaslat elfogadását**.**

Novák Ferenc: Szavazásra teszi fel a bizottsági határozati javaslat elfogadását.

 Képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 211/2019. (VII.18.) számú határozata:**

A Képviselőtestület

2019. évi közbeszerzési terve módosítását elfogadja és az így egységes szerkezetbe foglalt közbeszerzési tervet az alábbiak szerint jóváhagyja:

ZALAKAROS VÁROS ÖNKORMÁNYZATA

2019. évi közbeszerzési terve

módosításokkal egységes szerkezetben

|  |  |  |  |  |  |  |
| --- | --- | --- | --- | --- | --- | --- |
|  | **Közbeszerzés tárgya** | **Közbeszerzés tervezett mennyisége** | **Közbeszerzésre irányadó eljárási rend** | **Tervezett eljárás fajtája** | **Eljárás megindításának tervezett időpontja** | **Szerződés teljesítésének várható időpontja** |
| 1. | Bútorok, berendezések beszerzése a Gyógyhelyi központ fejlesztése pályázat keretében | Bútorok, berendezése k beszerzése a Gyógyhelyi központ fejlesztése pályázat keretében | Nemzeti eljárásrend | Kbt. 115. § Nyílt eljárás | 2019. Negyediknegyedév | 2020. Harmadik negyedév |
| 2. | Bútorok, berendezések beszerzése a Fürdő Hotel fejlesztése pályázat keretében | Bútorok, berendezése k beszerzése a Fürdő Hotel fejlesztése pályázat keretében | Nemzeti eljárásrend | Kbt. 113. § Nyílt eljárás | 2019. Első negyedév | 2019. Másodiknegyedév |
| 3. | Gyógyhelyi központ 2019 | Gyógyhelyi központ 2019 | Nemzeti eljárásrend | Kbt. 112. § (1) bekezdés b) pont Nyílt eljárás (hirdetménnyel induló) | 2019. Első negyedév | 2020. Másodiknegyedév |
| 4. | Építési beruházás a Fürdő Hotel fejlesztése pályázat keretében | A Fürdő Hotel bővítése és felújítása vállalkozási szerződés keretében | Nemzeti eljárásrend | Kbt. 115. § Nyílt eljárás | 2019. Első negyedév | 2019. Másodiknegyedév |
| 5. | Marketing tevékenység - gyógyhelyi pályázat | Marketing tevékenység - gyógyhelyi pályázattal kapcsolatban | Nemzeti eljárásrend | Kbt. 113. § Nyílt eljárás | 2019. Negyediknegyedév | 2020. Harmadik negyedév |
| 6.  | Zalakaros, Petőfi u. „K”-i oldal nyílt árok lefedésének, útszegélyezés és burkolt beállók kialakításának, valamint villanyoszlop áthelyezés kivitelezési munkái vállalkozási szerződés keretében | A Petőfi u. „K”-i oldal nyílt árok lefedése, útszegélyezés és burkolt beállók kialakítása, villanyoszlop áthelyezés kivitelezési munkái  | Nemzeti eljárásrend | Kbt. 115. § Nyílt eljárás | 2019. Harmadik negyedév | 2019. Harmadiknegyedév |

Zalakaros, 2019. július 18. ------------------------------ -----------------------------------

 Novák Ferenc, polgármester Szabóné dr. Csányi Marianna, jegyző

**5/3. Egyebek/** **Egyéb beruházások**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti a beruházásokat valamint a bizottságok határozati javaslatát.

**Gazdasági, Városfejlesztési és Turisztikai Bizottság 176/2019. (VII.18.) számú határozata és a Pénzügyi, Városüzemeltetési, Ügyrendi és Humánpolitikai Bizottság 176/2019. (VII.18.) számú határozata:** A bizottság javasolja a képviselőtestület számára az alábbi határozati javaslat elfogadását.

A Képviselőtestület

1./ az alábbi beruházások megvalósításának lebonyolítására hatalmazza fel a polgármestert:

1. **Behiák puszta, mezőgazdasági híd átépítése:**

Tölgy fűrészáru szélezett 50mm vastag friss III. o.  200 000 Ft/m3 +Áfa egységáron, a kért mennyiségben 0,990 m3(6x3,3m terítékben).

Az átvétel helye 8960 Lenti, Táncsics M. út 11.

Az acélgerendák rendelését még nem tudtam intézni.

5 db  I 250-es acélgerenda szükséges l=3,40m.

530.000,- Ft a 2 db 12 méteres szál + szállítás + gerendák beépítése.

1. **A Civil Ház tetőhéjazat cseréje:**

A kapott árajánlat alapján: 3.275.430,- Ft bruttó vállalási összeg.

        Ehhez jön ca. 4000 kg pala veszélyes hulladék gyűjtőbe történő elhelyezése ca. 348.000,- Ft + konténer díj összegben.

        Vállalási határidő: megrendelést követő 45 nap.

1. **Kerékpárút kiegészítő közvilágítása:**

A tervezett 11 db közvilágítási lámpatest kivitelezésére adott árajánlatot.

A vállalási ár: 1.697.257,- Ft + Áfa = 2.155.507,- Ft.

Vállalási határidő: megrendelést követő 30 nap.

1. **Súlykorlátozó táblák kihelyezése azon önkormányzati tulajdonú hidakhoz, ahol indokolt. (felülvizsgálat után)**

2./a beruházások lebonyolítására való felhatalmazás alapján a polgármester köteles gondoskodni a szükséges ajánlatok bekéréséről, azok elbírálásáról illetve a szerződések megkötéséről.

3./ a beruházások megvalósításához szükséges költségeket az Önkormányzat 2019. évi költségvetésében a fejlesztésekre elkülönített 100.000.000,- Ft terhére biztosítja.

4./ a pénzügyi osztályvezető által a 2019. évre vonatkozó májustól engedélyezett beruházásokról szóló melléklet szerinti tájékoztatását tudomásul veszi és elfogadja.

Novák Ferenc: Szavazásra teszi fel a bizottsági határozati javaslat elfogadását.

 Képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 212/2019. (VII.18.) számú határozata:**

A Képviselőtestület

1./ az alábbi beruházások megvalósításának lebonyolítására hatalmazza fel a polgármestert:

1. **Behiák puszta, mezőgazdasági híd átépítése:**

Tölgy fűrészáru szélezett 50mm vastag friss III. o.  200 000 Ft/m3 +Áfa egységáron, a kért mennyiségben 0,990 m3(6x3,3m terítékben).

Az átvétel helye 8960 Lenti, Táncsics M. út 11.

Az acélgerendák rendelését még nem tudtam intézni.

5 db  I 250-es acélgerenda szükséges l=3,40m.

530.000,- Ft a 2 db 12 méteres szál + szállítás + gerendák beépítése.

1. **A Civil Ház tetőhéjazat cseréje:**

A kapott árajánlat alapján: 3.275.430,- Ft bruttó vállalási összeg.

        Ehhez jön ca. 4000 kg pala veszélyes hulladék gyűjtőbe történő elhelyezése ca. 348.000,- Ft + konténer díj összegben.

        Vállalási határidő: megrendelést követő 45 nap.

1. **Kerékpárút kiegészítő közvilágítása:**

A tervezett 11 db közvilágítási lámpatest kivitelezésére adott árajánlatot.

A vállalási ár: 1.697.257,- Ft + Áfa = 2.155.507,- Ft.

Vállalási határidő: megrendelést követő 30 nap.

1. **Súlykorlátozó táblák kihelyezése azon önkormányzati tulajdonú hidakhoz, ahol indokolt. (felülvizsgálat után)**

2./a beruházások lebonyolítására való felhatalmazás alapján a polgármester köteles gondoskodni a szükséges ajánlatok bekéréséről, azok elbírálásáról illetve a szerződések megkötéséről.

3./ a beruházások megvalósításához szükséges költségeket az Önkormányzat 2019. évi költségvetésében a fejlesztésekre elkülönített 100.000.000,- Ft terhére biztosítja.

4./ a pénzügyi osztályvezető által a 2019. évre vonatkozó májustól engedélyezett beruházásokról szóló melléklet szerinti tájékoztatását tudomásul veszi és elfogadja.

Határidő: azonnal

Felelős: Novák Ferenc polgármester

Operatív felelős: Tóthné őri Ibolya városfejlesztési osztályvezető és Horváthné Juhász Barbara pénzügyi osztályvezető

**5/. Egyebek/** **Tó és a tóban lévő növények visszatelepítésének koordinálása**

Előadó: Novák Ferenc polgármester

Horváth Vencel: Ismerteti a tó feltöltésével kapcsolatos körülményeket valamint a tóban lévő növények visszatelepítésének lehetőségét.

Szabóné dr. Csányi Marianna: Ismerteti a bizottságok határozati javaslatát.

**Gazdasági, Városfejlesztési és Turisztikai Bizottság 171/2019. (VII.18.) számú határozata és a Pénzügyi, Városüzemeltetési, Ügyrendi és Humánpolitikai Bizottság 171/2019. (VII.18.) számú határozata:** A bizottság javasolja a képviselőtestület számára az alábbi határozati javaslat elfogadását:

A Képviselőtestület

1./ tudomásul vette a Zalakarosi Fürdő Zrt. vezérigazgatójának tájékoztatását arról, hogy a Termáltó medrének kivitelezési munkái elkészültek és jelenleg folyik a vízutánpótlás, ez idő alatt folyamatosan ellenőrzik a kiépített meder víztartását.

2./ felhívja a vezérigazgató figyelmét, hogy gondoskodjon arról, hogy a feltöltés a szakértő vélemény szerint kerüljön megvalósításra.

3./ felkéri a vezérigazgatót, hogy a víztartási próbát követően az arról készült illetve a csatorna kamerázásáról készült jegyzőkönyvet a polgármesterhez juttassa el írásban.

4./ felhívja a Karos-Park Kft. ügyvezetőjének és Zalakarosi Fürdő Zrt. vezérigazgatójának figyelmét, hogy a tó növényzetének visszatelepítésére csak a határozat 3. pontjában meghatározott dokumentumok megérkezését követően, a vegetációs időszakot követően, a víz visszacsökkentése nélkül kerülhet sor, csak akkor valósítható meg.

5./ felkéri a polgármestert, hogy gondoskodjon arról, hogy a város honlapján a Termáltóval kapcsolatosan egy tényszerű tájékoztató jelenjen meg.

Novák Ferenc: Szavazásra teszi fel a bizottsági határozati javaslat elfogadását.

 Képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 213/2019. (VII.18.) számú határozata:**

A Képviselőtestület

1./ tudomásul vette a Zalakarosi Fürdő Zrt. vezérigazgatójának tájékoztatását arról, hogy a Termáltó medrének kivitelezési munkái elkészültek és jelenleg folyik a vízutánpótlás, ez idő alatt folyamatosan ellenőrzik a kiépített meder víztartását.

2./ felhívja a vezérigazgató figyelmét, hogy gondoskodjon arról, hogy a feltöltés a szakértő vélemény szerint kerüljön megvalósításra.

3./ felkéri a vezérigazgatót, hogy a víztartási próbát követően az arról készült illetve a csatorna kamerázásáról készült jegyzőkönyvet a polgármesterhez juttassa el írásban.

4./ felhívja a Karos-Park Kft. ügyvezetőjének és Zalakarosi Fürdő Zrt. vezérigazgatójának figyelmét, hogy a tó növényzetének visszatelepítésére csak a határozat 3. pontjában meghatározott dokumentumok megérkezését követően, a vegetációs időszakban, a víz visszacsökkentése nélkül kerülhet sor, csak akkor valósítható meg.

5./ felkéri a polgármestert, hogy gondoskodjon arról, hogy a város honlapján a Termáltóval kapcsolatosan egy tényszerű tájékoztató jelenjen meg.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető, Biczó Tamás Karos-Park Kft ügyvezetője és Cziráki László Zalakarosi Fürdő Zrt. vezérigazgatója

**5/. Egyebek/** **Defibrillátor készülék beszerzése**

Előadó: Novák Ferenc polgármester

Novák Ferenc: Elmondja, hogy a Zalakarosi Kistérségnek lehetősége van Leader pályázat keretében 10 %-os önrész mellett defibrillátor készüléket beszereznie. A készülék beszerzésének önerő része 50.000,- Ft a fenntartási költsége 5 évre megközelítőleg 250.000,- Ft lenne. A készülék helye a városháza valamelyik bejárata lenne.

Horváth Vencel: Kéri tisztázni a készülék tulajdonjogát, mivel a beszerzéshez szükséges önrészt és a fenntartáshoz szükséges összeget Zalakaros városa biztosítja. A készülék biztonságos elhelyezést nyerjen, mindenki számára hozzá férhető legyen és olyan biztosítási lehetősége legyen (plombával, kamerával megfigyelve), hogy értékére tekintve, mivel nagyértékű készülék illetéktelenek ne tudják használni vagy elvinni.

Novák Ferenc: Szavazásra teszi fel a pályázat benyújtását és a szükséges önerő és fenntartási költség biztosításának elfogadását.

 Képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 214/2019. (VII.18.) számú határozata:**

A Képviselőtestület

1./ egyetért azzal, hogy az önkormányzat részt vegyen azon pályázaton, melyet a Zalakaros Kistérségi Társulás kíván benyújtani defibrillátor beszerzése céljából, azzal hogy kéri, hogy a készülék a beszerzést követően önkormányzati tulajdonba kerüljön.

2./ biztosítja a pályázat által megkívánt 50 ezer Ft önrész biztosítását és a fenntartáshoz éves szinten szükséges 250 ezer-Ft összeget, ezek fedezetét sikeres pályázat esetén az Önkormányzat 2019. évi költségvetésében a fejlesztésekre elkülönített 100.000.000,- Ft terhére biztosítja.

3./sikeres pályázat esetén a készüléket a Zalakarosi Közös Önkormányzati Hivatalnál kell elhelyezni.

Határidő: azonnal

Felelős: Novák Ferenc polgármester

Operatív felelős: Gaál Krisztina önkormányzati referens, Horváthné Juhász Barbara pénzügyi osztályvezető

Novák Ferenc: Elmondja, hogy a városnapi rendezvény pénteken július 19-én 18 órától kezdődik a Kertmoziban tartandó ünnepséggel és az azt követő vendéglátás a sportcentrumban kerül megrendezésre, melyre szeretettel várunk minden zalakarosi lakost. A sportcentrumhoz a Termál úti bejáratott kell használni, mivel a többi bejárat le lesz zárva.

Horváth Vencel: Elmondja, hogy a bizottsági ülésen felmerült, hogy minden zalakarosit szívesen látunk, de aki nem zalakarosi és nem Zalakaros vendége azt egy kicsit tartsuk távol ettől a rendezvénytől. A bizottságok élnének egy javaslattal a rendezvényszervezőihez, miszerint rendezvény kezdete és vége közti időtartamban nem zalakarosi lakcímkártyával rendelkező és nem Zalakaros protokoll listán szereplő egyéneken kívül lehetőleg szűrjék ki, azon személyeket, hogy a rendezvényt ne zavarják és a zalakarosiaktól ne vonják el a teret és a lehetőséget. Alapvetően ez a zalakarosiak ünnepe.

Novák Ferenc: Mivel a nyílt ülésen tárgyalandó napirend nem volt, megköszönte a részt vételt és az ülést 10,21 órakor bezárta és a bejelenti, hogy a képviselőtestület 10,21 órától zárt ülés keretében folytatja tovább munkáját.

Kmft.

 Novák Ferenc Szabóné dr. Csányi Marianna

 Polgármester Jegyző

 Benkőné Gulyás Edit Horváth Vencel

 Jkv. hitelesítő Jkv. hitelesítő